কিন সাম্রাজ্য
চিন সাম্রাজ্য (; ) সাম্রাজ্যবাদী চীনের প্রথম সাম্রাজ্য, যা খ্রিস্টপূর্ব ২২১ অব্দ থেকে খ্রিস্টপূর্ব ২০৬ অব্দ পর্যন্ত স্থায়ী ছিল। চিন রাজ্যের নামে এই সাম্রাজ্যের নামকরণ করা হয়, যা বর্তমানে গানসু ও শানসি নামে পরিচিত। কিন সাম্রাজ্যের প্রথম সম্রাট চিন শি হুয়াং সাত যুদ্ধরত রাজ্য থেকে কিন রাজ্য জয় করে এই সাম্রাজ্য প্রতিষ্ঠা করেন। খ্রিস্টপূর্ব চতুর্থ শতাব্দীতে যুদ্ধরত রাজ্য কালে শাং ইয়াং আইনসর্বস্বতা ধারণার প্রবর্তন করার ফলে কিন সাম্রাজ্যের ক্ষমতা আরও বেড়ে যায়। খ্রিস্টপূর্ব তৃতীয় শতাব্দীর মাঝামাঝি ও শেষের দিকে, চিন কয়েকটি বিজয় লাভ করে সারা চীনের উপর নিয়ন্ত্রন লাভ করে, যার মধ্যে ছিল দুর্বল ঝাও সাম্রাজ্য ও সাত যুদ্ধরত রাজ্যের বাকি ছয় রাজ্যের বিরুদ্ধে বিজয়। এই সময়ে কিন তার রাজনৈতিক ক্ষমতা ও দৃঢ় অর্থনীতি দিয়ে সমগ্র চীনকে একত্রিত করে বিশাল সাম্রাজ্য গড়ে তুলে।
কিন সাম্রাজ্য
শাং ইয়াং, চিন রাজ্যের একজন আইনপ্রণয়নকারী, যুদ্ধরত রাজ্য কালে আইনসর্বস্বতা ধারণার প্রবর্তন করেন, এবং খ্রিস্টপূর্ব ৩৬১ অব্দ থেকে খ্রিস্টপূর্ব ৩৩৮ অব্দ পর্যন্ত সামরিক বাহিনীতে বেশ কিছু সংস্কার কাজ করেন। এছাড়া তিনি খ্রিস্টপূর্ব চতুর্থ শতাব্দীর মাঝামাঝিতে জিয়ানইয়াংয়ে চিন রাজ্যের রাজধানী গড়ে তুলতে অবদান রাখেন। আইনসর্বস্বতার প্রসার লাভ করলে চীনে যুদ্ধ শুরু হয়। শরৎ বসন্ত যুগে বলা হত যুদ্ধ হল ভদ্রলোকদের কাজ এবং যুদ্ধে সেনাপতিদের স্বর্গীয় আইনের প্রতি শ্রদ্ধা রেখে যুদ্ধ করতে হত। চিন যুদ্ধের এই মতবাদকে অস্বীকার করে এবং শত্রুর দুর্বলতার সুযোগ নিতে থাকে। ওয়েই রাজ্যের একজন অভিজাত অভিযোগ করেন যে চিনরা ছিল খুবই অর্থলোভী, জেদী, মুনাফা প্রত্যাশী ও আন্তরিকতাহীন এবং শিষ্টাচার, সুসম্পর্ক, নৈতিক কার্যাবলী সম্পর্কে অজ্ঞ।